OpenLLM-France/wikimedia huggingface dataset:
# Pseudophoxinus stymphalicus

Pseudophoxinus stymphalicus és una espècie de peix cipriniforme de la família dels ciprínids present a Grècia. Els mascles poden assolir els 12 cm de longitud total.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Baixa Saxònia, Alemanya, 864 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The diversity of fishes. Blackwell Science, Malden, Massachusetts, Estats Units, 1997
* Kottelat, M. i R. Barbieri, 2004. Pseudophoxinus laconicus, a new species of minnow from Peloponnese, Greece, with comments on the West Balkan Pseudophoxinus species (Teleostei: Cyprinidae). Ichthyol. Explor. Freshwat. 15(2):147-160.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. 2000
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. .
# Margaret McPhun

Margaret Pollock McPhun (1876 - 1960) fou una sufragista de Glasgow que estigué tancada dos mesos a la presó de Londres, i escrigué un poema sobre l'activista empresonada Janie Allan.

## Biografia

Margaret McPhun nasqué el 8 de juliol del 1876. Son pare era regidor de Glasgow i comerciant de fusta. Ella i la seua germana Frances McPhun militaren en la Unió Social i Política de les Dones (WSPU). Es trobaven entre les dotzenes d'empresonades per trencar les finestres de les oficines del govern al març del 1912. Les germanes havien estudiat a la Universitat de Glasgow, i Margaret s'hi llicencià en psicologia al 1897.
Les germanes feren servir el nom «Campbell» per a ocultar els seus antecedents quan les arrestaren. En eixir de la presó de Holloway després de dos mesos, la WSPU els atorgà la medalla Hunger Strike «pel seu valor» per les seues vagues de fam, tot i que les germanes havien acordat que beurien d'una tassa per a evitar ser alimentades per força amb un tub nasal.
Margaret escrigué un poema sobre una companya de presó anomenada Janie Allan, que gaudia de suport popular a Escòcia. El poema, «A una companya de presó (Miss Janie Allan», s'inclogué en l'antologia Holloway Jingles publicada per la sucursal de Glasgow de la WSPU.

## Referències

* 1 2 «University of Glasgow :: Story :: Biography of Margaret Pollock McPhun». www.universitystory.gla.ac.uk. Arxivat de l'original el 2022-05-24. [Consulta: 14 juny 2018].
* ↑ ABACUS, Scott Graham. «TheGlasgowStory: Margaret McPhun». www.theglasgowstory.com. [Consulta: 13 juny 2018].
* 1 2 Findlay, Russell. «Growing calls for Government to issue official apology to Suffragettes who fought to win vote for women», 18-11-2012. [Consulta: 13 juny 2018].
* ↑ «TheGlasgowStory: Margaret McPhun». [Consulta: 7 octubre 2023].
* ↑ Norquay, 1995, p. 176.
* Norquay, Glenda. Voices and Votes: A Literary Anthology of the Women's Suffrage Campaign. Manchester University Press, 1995. ISBN 0-7190-3975-4.
# Staškovce

Staškovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1408.
# Per damunt de la sospita

Per damunt de la sospita (original: Above Suspicion) és una pel·lícula estatunidenca dirigida per Richard Thorpe, estrenada el 1943 i doblada al català.

## Argument

El 1939, Richard Myles (Fred MacMurray), un professor nord-americà que ensenya a Oxford, i la seva nova esposa, Frances (Joan Crawford), es troben de lluna de mel per Europa. Abans de sortir de viatge, el servei secret britànic li encarrega a Myles una missió que ha de dur a terme a Alemanya. Al principi, tant Myles com la seva esposa els diverteix el seu paper d'espies; però a poc a poc les coses s'aniran complicant.

## Repartiment

* Joan Crawford: Frances Myles
* Fred MacMurray: Richard Myles
* Conrad Veidt: Hassert Seidel
* Basil Rathbone: Sig von Aschenhausen
* Reginald Owen: Dr. Mespelbrunn
* Richard Ainley: Peter Galt
* Cecil Cunningham: Comtessa
* Ann Shoemaker: Tia Ellen
* Sara Haden: Tia Hattie
* Felix Bressart: Mr. A. Werner
* Bruce Lester: Thornley
* Johanna Hofer: Frau Kleist
* Lotte Palfi Andor: Ottilie
* Ludwig Donath (als crèdits Louis Donath): Un oficial de la Gestapo al laboratori de Schultz
* Ivan F. Simpson (no surt als crèdits): El conserge a Oxford

## Referències

* ↑ Per damunt de la sospita
* ↑ «Above Suspicion». The New York Times.
# Hinckley

«Hinckley» té aquests significats:
* Hinckley (Illinois)
* Hinckley (Leicestershire), població anglesa
* Hinckley (Minnesota)
* Hinckley (Utah)
# Sida (gènere)

Sida és un gènere botànic de la família de les malvàcies.

## Particularitats

El gènere Sida inclou sobretot plantes dels continents africà, americà i pantropicals. El nom prové dels textos de Teofrast, que el va utilitzar en referència al nenúfar blanc (Nymphaea alba), i va ser adoptat per Carolus Linnaeus al segle xviii.

## Taxonomia

N'hi ha unes 100, cal destacar:
* Sida acuta Burm.f.
* Sida angustifolia L.
* Sida calyxhymenia J.Gay ex DC.
* Sida ciliaris L.
* Sida cordata (Burm.f.) Borss.Waalk.
* Sida cordifolia L.
* Sida elliottii Torr. & A.Gray
* Sida fallax Walp.
* Sida glabra Mill.
* Sida glomerata Cav.
* Sida hermaphrodita (L.) Rusby
* Sida intricata F.Muell.
* Sida linifolia Juss. ex Cav.
* Sida lomageiton Ulbr.
* Sida rhombifolia L.
* Sida setosa Mart. ex Colla
* Sida spinosa L.
* Sida urens L.

## Referències

* Medicinal Plants of the World: Chemical Constituents, Traditional and Modern Medicinal Uses by Ivan A. Ross.

## Enllaços externs

* Flora de Xile (anglès)
# Península d'Adelaida

La península d'Adelaida (en Inuktitut Illuiliq) és una gran península del Nunavut a l'estat del Canadà. Està situada al sud de l'illa del Rei Guillem i el seu nom és en honor de la reina Adelaida, consort del rei Guillem IV del Regne Unit. El 1839 Thomas Simpson i Peter Warren Dease. A Starvation Cove, a l'extrem septentrional de la península, s'hi van trobar les restes més meridionals de qualsevol dels supervivents de l'expedició perduda de John Franklin de 1845 a 1848.

## Referències

* ↑ Darren Keith, Jerry Arqviq. «Environmental Change, Polar Bears and Adaptation in the East Kitikmeot: An Initial Assessment Final Report». Kitikmeot Heritage Society, 23-11-2006. Arxivat de l'original el 2009-03-26. [Consulta: 23 gener 2008].
* ↑ Neatby, Leslie H. «Sir John Franklin». The Canadian Encyclopedia, 02-03-2018 [Consulta: 21 març 2020].
# Pseudophoxinus ninae

Pseudophoxinus ninae és una espècie de peix cipriniforme de la família dels ciprínids.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Anatòlia (Turquia).

## Referències

* 1 2 FishBase (anglès)
* ↑ Freyhof, J. i M. Özulug, 2006. Pseudophoxinus ninae, a new species from Central Anatolia, Turkey (Teleostei: Cyprinidae). Ichthyol. Explor. Freshwaters 17(3):255-259.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Staying Alive: Women, Ecology, and Development

Staying Alive: Women, Ecology, and Development és un llibre publicat l'any 1988 i escrit per la física i teòrica ecofeminista Vandana Shiva.

## Context

Es tracta de la primera obra de l'autora, així com un dels títols més influents.
En l'obra, Shiva desenvolupa la seua tesi ecofeminista per la qual, el domini patriarcal es deu a una herència del colonialisme occidental, i a una visió binòmica de caràcter cartesià. Així, estos dos conceptes binòmics (home i dona) no serien presentats de manera complementària l'u de l'altre, sinó com a realitats distanciades que se subjuguen la una a l'altra.
Així mateix, també s'articula la relació de les dones de l'àmbit rural i la naturalesa, que és amenaçada pel desig de desenvolupament. Altres dicotomies que analitza inclouen la de naturalesa contra cultura, i com tots dos conceptes es relacionen amb la feminitat i la masculinitat.
Com a resultat, l'autora analitza com les dinàmiques colonialistes han resultat a despullar a la naturalesa de tot significat excepte el comercial, i com eixa relació econòmica afecta negativament als drets i necessitats de les poblacions locals, i la saviesa tradicional.

## Llegat

Staying Alive ha jugat un paper important a l'hora d'iniciar el debat sobre els biaixos del desenvolupament del discurs, la ciència moderna i la discriminació de gènere, així com les seues conseqüències. També ha tingut un paper important a l'hora d'universalitzar l'experiència de les dones de l'àmbit rural i tribal.

## Referències

* 1 2 3 4 Albareda Tiana, Sílvia «Mujer, ecología y sostenibilidad. Elementos de convergencia entre el ecofeminismo de Vandana Shiva y las enseñanzas sociales de la iglesia». Cuadernos Doctorales de la Facultad de Teología, 58, 2011, pàg. 223.
* ↑ «Vandana Shiva: «El mayor poder, hoy, es la valentía de decir 'no'»» (en castellà). Ethic. [Consulta: 24 novembre 2023].
* ↑ Hernández Piñero, Aranzazu «La apuesta política de Vandana Shiva: los saberes de las mujeres y la sostenibilidad de la vida». Dilemata, 2012, pàg. 329-355. ISSN: 1989-7022.
* 1 2 3 4 Chowdhury, Joyoti. «Book Review: Staying Alive By Vandana Shiva» (en anglès britànic). Feminism in India, 09-12-2019. [Consulta: 24 novembre 2023].
# Imperata

Imperata és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Imperata brevifolia Vasey
* Imperata cylindrica (L.) Beauv.
* Imperata exaltata Brongn.
# Husiná

Husiná és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1322.
# Sacroiliïtis

La sacroiliïtis és una inflamació a l'articulació sacroilíaca. És una característica de les espondiloartropaties, com ara les artritis axials (inclosa l'espondilitis anquilosant), l'artritis psoriàsica, l'artritis reactiva o l'artritis relacionada amb malalties inflamatòries de l'intestí, inclosa la colitis ulcerosa o la malaltia de Crohn. També és la presentació més freqüent d'artritis per brucel·losi.

## Símptomes i signes

Els símptomes normalment es relacionen (a més del grau d'inflamació) amb la quantitat de pressió que es fa sobre l'articulació sacroilíaca; i solen incloure dolor inflamatori prolongat a la regió lumbar, malucs o natges.
Tanmateix, en casos més greus, el dolor pot arribar a ser més radicular i manifestar-se en zones del cos aparentment no relacionades, com ara les cames, l'engonal i els peus.

## Causes

Com que la sacroiliïtis pot descriure qualsevol tipus d'inflamació que es trobi dins de l'articulació sacroilíaca, hi pot haver diversos problemes que la causen. Aquests inclouen:
* L'artrosi pot causar degeneració a les articulacions sacroilíaques i provocar inflamació i dolor articular.
* Qualsevol forma d'espondiloartropaties, que inclou espondilitis anquilosant, artritis psoriàsica, artritis reactiva o artritis relacionada amb malalties inflamatòries de l'intestí, inclosa la colitis ulcerosa o la malaltia de Crohn.
* L'embaràs pot provocar inflamació com a conseqüència de l'eixamplament i l'estirament de les articulacions sacroilíaques per preparar el part. A més, el pes afegit que comporta l'embaràs pot posar una quantitat addicional d'estrès a les articulacions SI, provocant un desgast anormal.
* Lesions traumàtiques com una caiguda o un accident de cotxe que afecten la part baixa de l'esquena, els malucs, les natges o les cames.
* Tot i que és rara, la infecció a les articulacions sacroilíaques o una altra part del cos, com ara una infecció del tracte urinari, pot causar inflamació.

## Referències

* ↑ «Sacroiliitis». Mayo Clinic, 09-01-2013.
* ↑ Slobodin, Gleb; Rimar, Doron; Boulman, Nina; Kaly, Lisa; Rozenbaum, Michael; Rosner, Itzhak; Odeh, Majed «Acute sacroiliitis» (en anglès). Clinical Rheumatology, vol. 35, 4, 04-02-2016, pàg. 851–856. DOI: 10.1007/s10067-016-3200-6. ISSN: 0770-3198. PMID: 26847855.
* ↑ Dombrowski, Janice «What is the Difference Between Axial and Radicular Pain?». . «Còpia arxivada». Arxivat de l'original el 2017-01-16. [Consulta: 10 febrer 2023].
* ↑ Scott, Kevin R.; Rising, Kristin L.; Conlon, Lauren Weinberger «Infectious Sacroiliitis». The Journal of Emergency Medicine, vol. 47, 3, 2014, pàg. e83–e84. DOI: 10.1016/j.jemermed.2014.05.001. PMID: 24950942.
# Península d'Avalon

La península d'Avalon és una península de gran extensió (10.360 km²) que és a la part sud-est de l'illa de Terranova al Canadà. Hi habiten 257.223 persones, aproximadament el 51% de la població de Terranova el 2009, i on es troba la seva capital, St. John's. Està connectada a la resta de l'illa per un istme de 5 km d'ample. La badia de Placentia és el centre de la indústria pesquera de Terranova. S'hi troben fòssils del Precambrià.
Aquesta península va ser un dels primers llocs de poblament europeu permanent d'Amèrica del nord; es va establir a Cuper's Cove, per part de George Calvert el 1610. El 1623, es va formar la província d'Avalon en imitació del vell Avalon de Somerset (Anglaterra); Calvert va voler que aquesta colònia fos un refugi per als catòlics romans perseguits a Anglaterra. El 1696, durant la Guerra del rei William, els francesos destruïren moltes viles angleses a la península d'Avalon.

## Referències

* ↑ «The Canadian Encyclopedia: Avalon Peninsula». Arxivat de l'original el 2008-03-07. [Consulta: 3 maig 2011].
* ↑ Stats Canada

## Bibliografia

* Harding, Les. Exploring the Avalon. Jesperson, 1998. ISBN 0-921692-87-0.

## Enllaços externs

* Heritage of Newfoundland - Colony of Avalon.
# The Page Mystery

The Page Mystery és una pel·lícula muda de la World Film Company de misteri dirigida per Harley Knoles i protagonitzada per Carlyle Blackwell i June Elvidge. La pel·lícula es va estrenar el 30 d'abril de 1917. Es considera una pel·lícula perduda.

## Argument

Alan Winthrop, el fill menor d'una família anglesa, arriba als Estats Units on aconsegueix una feina de cuidador a la cabana de caça de Ralph Cornwell. Cornwell, conegut a la muntanya com el coronel Page, és un milionari sense escrúpols que ha obligat Edith Strong a casar-se amb ell amb la promesa de salvar el seu pare de la bancarrota. Edith el deixa el seu marit per culpa dels seus maltractaments i és a punt de suïcidar-se quan coneix a Alan, que li ofereix un treball com a criada a la casa de Cornwell. Durant una festa, pàg. és mort d'un tret i Edith és acusada del crim. Alan, per salvar-la, diu que ha estat ell però després es descobreix que Saul Potter, un antic empleat de Page, la dona del qual va acabar pel mal camí per culpa del milionari va disparar, exonerant Alan. Al final es descobreix que hi va haver dos trets. Saul va fallar i l'assassinat el va cometre Laura Le Moyle, amant de Page. Establerta la seva innocència, Alan i Edith s'adonen que s'estimen i comencen una nova vida junts.

## Repartiment

* Carlyle Blackwell (Alan Winthrop)
* June Elvidge (Edith Strong)
* Frank Goldsmith (Montague Winthrop)
* Alec B. Francis (Charles Winthrop)
* Arthur Ashley (Ralph Cornwell)
* Pinna Nesbit (Laura Le Moyle)
* Al Hart (Saul Potter)
* Charles W. Charles (Simeon Jagger)
* Lila Chester (Kathleen Lorraine)

## Referències

* ↑ Wlaschin, Ken. Silent Mystery and Detective Movies: A Comprehensive Filmography (en anglès). McFarland, 2009-05-01, p. 171. ISBN 978-0-7864-4350-5.
* ↑ «Monthly index of releases». Motion Picture News XV, 23, 09-06-1917, pàg. 3629.
* ↑ «The Page Mystery» (en anglès). Performing Arts Database, 1917. [Consulta: 16 maig 2020].
* ↑ «The Page Mistery» (en anglès). Silent Era : Progressive Silent Film List. [Consulta: 16 maig 2020].
* ↑ Milne, Peter «“The Page Mistery”». Motion Picture News XV, 18, 05-05-1917, pàg. 2860.

## Enllaços externs

* The Page Mystery al catàleg de l'American Film Institute
# Eleusa (ciutat)

Eleusa (en grec antic Ἐλεοῦσσα) era una ciutat de la costa de la Cilícia Tràquea, situada en una illa que portava el mateix nom molt propera a la costa. Segons Esteve de Bizanci s'anomenava Ἐλαιοῦσσα ('Elaioúsa'), nom que també li dona Plini el Vell.
Després de la batalla d'Àccium, segurament l'any 25 aC, Octavi va afegir al regne d'Arquelau de Capadòcia la Cilícia i l'Armènia Menor. Arquelau va fundar Eleusa i la va fer la seva residència, segons diu Estrabó. Més tard, la ciutat i l'illa van prendre el nom de Sebaste (Σεβαστή), en honor d'August.

## Referències

* ↑ Smith, William (ed.). «Sebaste». Dictionary of Greek and Roman Geography (1854). [Consulta: 26 maig 2021].

## Bibliografia

* Memoirs relating to European and Asiatic Turkey, per Robert Walpole
# Ilissos

L'Ilissos (grec antic: Ἰλισσός) és un riu poc important a l'Àtica que corre pels plans d'Atenes.
El formen dues branques, la principal neix a la part nord del mont Himet, i rep, prop del Liceu a la banda est d'Atenes, l'altra branca, anomenada Erídan, que neix a la banda occidental del mont Himet, en un loc anomenat Siriani. Pausànias explica que en aquest riu el vent Bòreas va raptar a Oritia, filla del rei Erecteu. Un cop juntes les dues branques, travessen la part sud de la ciutat i es dirigeixen al port de Falèron, encara que no arriben sempre al mar, ja que el riuet es queda sec a l'estiu quan passa pels barris d'Atenes.
Els platanus que vorejaven el riu i que descriu Plató al Fedre han desaparegut. Només queden roques i petits arbustos. La branca del riu que neix a Siriani és un lloc ombrívol, que descriu Ovidi a Les Metamorfosis.

## Referències

* ↑ Smith, William (ed.). «Attica». Dictionary of Greek and Roman Geography (1854). [Consulta: 8 març 2023].
# BNN

BNN té els següents significats:
* Biblioteca Nacional de Nàpols, biblioteca pública nacional de la ciutat de Nàpols, a Itàlia
* Birdy Nam Nam, grup de discjòqueis originari de França
* Bart's Neverending Network, cadena pública de radiodifusió dels Països Baixos
* Baltic News Network, lloc web de notícies de la zona dels Països Bàltics
* Bug News Network, companyia editorial del Japó
* BNN Bloomberg (de l'acrònim en anglès Business News Network), canal de televisió del Canadà especialitzat en economia
* Badische Neueste Nachrichte, diari regional editat a Karlsruhe, a Alemanya
# París-Roubaix 1991

La París-Roubaix 1991 fou la 89a edició de la París-Roubaix. La cursa es disputà el 14 d'abril de 1991 i fou guanyada pel francès Marc Madiot, que s'imposà en solitari en l'arribada a Roubaix. Jean-Claude Colotti i Carlo Bomans foren segon i tercer respectivament.

## Classificació final

| | Ciclista | Equip | Temps |
| 1 | Marc Madiot | R.M.O. | 7h 08' 19" |
| 2 | Jean-Claude Colotti | Tonton Tapis | + 1' 07" |
| 3 | Carlo Bomans | Weinmann | m. t. |
| 4 | Steve Bauer | Motorola | m. t. |
| 5 | Franco Ballerini | Del Tongo | m. t. |
| 6 | Wilfried Peeters | Histor-Sigma | m. t. |
| 7 | Nico Verhoeven | PDM | m. t. |
| 8 | Marc Sergeant | Panasonic | m. t. |
| 9 | Olaf Ludwig | Panasonic | + 1' 41" |
| 10 | Hendrik Redant | Lotto | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl
# Península d'Abşeron

La península d'Abşeron (àzeri: Abşeron yarımadası) és una península de l'Azerbaidjan. Està ubicada a la costa oest de la mar Càspia i s'hi troba ubicada Bakú, la capital i ciutat més poblada del país, i també la seva àrea metropolitana i les ciutats satèlit de Sumqayit i Xırdalan. Geogràficament, representa la fi de les muntanyes del Gran Caucas.
La regió assoleix una amplitud màxima de 30 km i s'estén 60 km en direcció a l'est, cap a l'interior de la mar Càspia. Malgrat que tècnicment sigui l'extensió més oriental de la serralada del Caucas, el paisatge és a penes accidentat, amb una plana ondulant suau que finalitza amb una punta de dunes de sorra anomenada Shah Dili, ara incorporades al Parc Nacional d'Absheron.
La península d'Abşeron i les seves aigües adjacents són riques en petroli i jaciments de gas, que han sigut explotades industrialment des de la fi del segle xix.

## Etimologia

El nom "Abşeron" prové del terme persa āb šuran (aigües salades). Aquest terme també dona nom a la ciutat russa Apxeronsk, ubicada al krai de Krasnodar.
També, segons estudis del geògraf danès Conrad Malte-Brun datats de 1810, un nom alternatiu de la península seria "Okoressa".

### Geografia

L'extensió de la península d'Abşeron és gairebé coincident amb l'àrea metropolitana de Bakú, formada per les ciutats de Bakú, Sumgayit i Khyrdalan.

### Clima

La península d'Abşeron té un clima entre temperat i semiàrid (classificació climàtica de Köppen: BSk) amb estius calorosos i secs, hiverns frescos i ocasionalment humits, i vents forts al llarg de l'any. La peninsula constitueix la part més àrida de l'Azerbaidjan (amb precipitacions entorn o inferiors als 200 mm per any). La majoria de les precipitacions anuals es reparteixen entre totes les estacions excepte l'estiu, i cap estació no particularment humida. La vegetació natural de la península és la pròpia de l'estepa seca i semidesèrtica i, a causa del clima semiàrid, l'agricultura local requereix de sistemes de regadiu.

### Economia

Des de principis dels anys 1870 la península d'Abşeron va esdevenir un dels primers centres de producció de petroli. Gran part del paisatge continua caracteritzant-se per l'existència de torres de perforació de petroli velles i oxidades. Malgrat greus problemes de caràcter mediambiental i de contaminació, la península és popular per les seves flors, horticultura, mores i figues. A més, la costa nord conté amples platges, que malgrat no ser gaire netes, constitueixen populars atraccions turístiques locals.

## Referències

* ↑ «Abşeron, península d'». Nomenclàtor mundial - Oficina d'Onomàstica - Secció Filològica - Institut d'Estudis Catalans. [Consulta: 23 setembre 2023].
* ↑ Geografia Universal de Malte-Brun publicat el 1822 (anglès)

## Enllaços externs

* Geografia de l'Azerbaidjan (anglès)
* Breu documental sobre la contaminació de la indústria química i petrolera a la península (anglès)